Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Akkumulátor és áramforrás

## Akkumulátor és áramforrás

Nem lehet behelyezni az akkumulátort a fényképezőgépbe.

- Győződjön meg arról, hogy az akkumulátor tájolása megfelelő, majd nyomja be azt, míg az akkumulátorkioldó kar zárva nem lesz.

A fényképezőgép nem kapcsolható be.

- Az akkumulátor fényképezőgépbe helyezése után egy kis időre lehet szükség a fényképezőgép bekapcsolásáig.

- Ellenőrizze, hogy az akkumulátort megfelelően helyezte-e be.

- Az akkumulátor akkor is veszít töltöttségéből, ha nem használja azt.
  A fényképezőgép használata előtt mindenképp töltse fel az akkumulátort.

- Győződjön meg arról, hogy NP-BG1 (mellékelve) vagy NP-FG1 (külön megvásárolható) típusú akkumulátort használ.

A készülék hirtelen kikapcsol.

- A fényképezőgép és az akkumulátor hőmérsékletétől függően, a készülék védelme érdekében a készülék automatikusan kikapcsolódhat. Ilyenkor az áramellátás kikapcsolódása előtt figyelmeztető üzenet jelenik meg a képernyőn.

- Ha az [Öko mód] beállítása [Normál] vagy [Maximum], illetve egy adott hosszúságú időtartamig nem használja a fényképezőgépet, miközben az be van kapcsolva, akkor a készülék automatikusan kikapcsol, hogy megelőzze az akkumulátor lemerülését. Újra kapcsolja be a fényképezőgépet.

A töltésszintjelző kijelzése nem helyes.

- Ezt az okozza, ha a fényképezőgépet nagyon meleg vagy nagyon hideg helyen használja.

- Az akkumulátor kapacitása bizonyos idő elteltével és az ismétlődő használat miatt csökken. Ha az akkumulátor működési ideje jelentősen lecsökken, elképzelhető, hogy annak cseréje szükséges.

Az akkumulátort nem lehet feltölteni, amíg az a fényképezőgépben van.

- A hálózati adapterrel (külön megvásárolható) nem tölthető az akkumulátor. Az akkumulátortöltővel (mellékelve) töltse fel az akkumulátort.

A CHARGE jelzőfény villog, amíg az akkumulátor töltődik.

- Győződjön meg arról, hogy NP-BG1 (mellékelve) vagy NP-FG1 (külön megvásárolható) típusú akkumulátort használ.

- A CHARGE jelzőfény néha felvillan, amikor olyan akkumulátort használ, amely hosszú ideig használaton kívül volt.

- A CHARGE jelzőfény (a mellékelt akkumulátortöltőn) kétféle módon villog: gyors villogás (kb. 0,15 másodpercenként) és lassú villogás (kb. 1,5 másodpercenként). Ha a jelzőfény gyorsan villog, vegye ki az éppen töltött akkumulátort, majd helyezze vissza az akkumulátortöltőbe (amíg a helyére nem kattan). A jelzőfény ismételt gyors villogása az akkumulátor hibájára utalhat.
  A jelzőfény lassú villogása azt jelzi, hogy a töltő készenléti állapotban van, és a töltés időlegesen fel lett függesztve. A töltés átmenetileg szünetel, és a készülék készenléti állapotra vált, ha a hőmérséklet a feltöltéshez alkalmas tartományon kívül esik. A töltés újraindul, és a CHARGE jelzőfény világítani kezd, ha a hőmérséklet ismét a töltésnek megfelelő tartományba esik.
  10 °C és 30 °C közötti hőmérsékleten töltse az akkumulátort.

- A részleteket lásd: [Részletek].

A fényképezőgép hangot ad ki, amikor megrázza.

- Ha kikapcsolt állapotban megrázza a fényképezőgépet, egy hangot hallhat. Ez nem jelent hibás működést.

Vissza a tetejére