Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Állóképek/mozgóképek felvétele

## Állóképek/mozgóképek felvétele

Nem lehet képeket rögzíteni.

- Ha a képek akkor is a belső memóriába kerülnek, amikor memóriakártya van a fényképezőgépben, akkor győződjön meg róla, hogy a memóriakártya teljesen be van helyezve a fényképezőgépbe.

- Ellenőrizze a belső memória, illetve a memóriakártya szabad tárkapacitását. Ha megtelt, tegye a következők egyikét:

- Törölje a felesleges képeket. [Részletek] [Részletek]

- Cserélje ki a memóriakártyát.

- A vaku töltése közben nem lehet felvételt készíteni.

- Javasoljuk, hogy mozgóképfelvételhez a következő memóriakártyákat használja:

- „Memory Stick PRO Duo” (Mark2), „Memory Stick PRO-HG Duo”

- SD kártya, SDHC memóriakártya vagy SDXC memóriakártya (Class 4 vagy gyorsabb)

- Állítsa a [Bemutató] beállítást a következőre: [Ki]. [Részletek]

A Mosoly exponálás funkció nem működik.

- A készülék nem készít felvételt, ha nem érzékel mosolygó arcot. [Részletek]

- Állítsa a [Bemutató] beállítást a következőre: [Ki]. [Részletek]

Nem működik az elmosódottságot kiküszöbölő funkció.

- Az éjszakai felvételek esetében előfordulhat, hogy az elmosódottságot kiküszöbölő funkció nem működik megfelelően.

- Felvételkészítéskor az exponálógombot először csak félig nyomja le.

A felvétel sokáig tart.

- Ha egy adott érték alá csökken a zársebesség, például amikor sötét helyeken készít felvételt, a fényképezőgép automatikusan csökkenti a képzajt. Ez a funkció az NR (zajcsökkentő) lassú zársebesség funkció, és hosszabb ideig tart a felvétel elkészítése.

A kép nem éles.

- A téma túl közel helyezkedik el. Felvételkészítéskor ügyeljen arra, hogy az objektív a témához ne legyen közelebb, mint a legkisebb felvételi távolság (azaz kb. 5 cm (W)/120 cm (T), az objektív elejétől mérve).

- Állókép fényképezése közben a Jelenet választás menüben a (Éjszakai Jelenet), (Tájkép), (Tűzijáték) vagy (Mesterfokú sport fényképek) lehetőséget választotta.

A zoom nem működik.

- A Panorámapásztázás üzemmód használatakor az optikai zoom nem használható.

- A képmérettől függően előfordulhat, hogy az intelligens zoom nem használható. [Részletek]

- A digitális zoom nem használható, ha:

- A (Mesterfokú sport fényképek) üzemmód van kiválasztva jelenetként.

- A Mosoly exponálás be van kapcsolva.

- Az [Önkioldó] beállítása [Önarckép - Egy ember] vagy [Önarckép - Két ember].

Nem választható az Arcfelismerés funkció.

- Az Arcfelismerés funkció csak akkor választható, ha a fókuszálási mód [Több AF] és a [Fénymérési mód] üzemmód a [Több] beállítást használja.

A vaku nem működik.

- A vaku nem használható, ha:

- A folyamatos fényképezés beállítás van kijelölve. [Részletek]

- A Jelenet választás menüben a (Éjszakai Jelenet), (Nagyérzékenység), (Tűzijáték) vagy a (Mesterfokú sport fényképek) lehetőséget választotta.

- Panorámapásztázás üzemmódban készít felvételt.

- Mozgókép üzemmódban készít felvételt.

- Állítsa a vakut (Be) beállításra, ha a Jelenet választás üzemmód beállítása (Tájkép), (Gasztronómia), (Kisállat), (Tengerpart) vagy (Hó). [Részletek]

Homályos, fehér, körkörös foltok jelennek meg a vakuval készített képeken.

- A levegőben lévő részecskék (por, pollen stb.) visszatükrözik a vaku fényét, és ez látható a képen. Ez nem jelent hibás működést. [Részletek]

A közeli felvétel funkció (makró) nem működik.

- A fényképezőgép automatikusan állítja be a fókuszt. Tartsa félig lenyomva az exponálógombot. Közeli téma fényképezésekor a fókuszbeállítás időbe telhet.

- A Jelenet választás menüben a (Tájkép), (Éjszakai Jelenet), (Tűzijáték) vagy (Mesterfokú sport fényképek) lehetőséget választotta.

A dátum és az idő nem jelenik meg a képernyőn.

- Felvételkészítéskor nem jelenik meg a dátum és az idő. Kizárólag lejátszás közben jelennek meg.

Az F érték és a zársebesség villog, ha félig lenyomva tartja az exponálógombot.

- Az expozíció helytelen. Korrigálja az expozíciót. [Részletek]

A kép színei nem valósághűek.

- Állítsa be a fehéregyensúlyt. [Részletek]

Fehér vagy lila színű függőleges csíkok jelennek meg a téma fényesebb részein, vagy a kép teljes képernyője vöröses lesz.

- Ezt a jelenséget nevezik szétkenődésnek. Ez nem jelent hibás működést. A szétkenődés a fényképeken nem látható, a Panorámapásztázás használatával készített képeken és a mozgóképeken azonban csíkok vagy egyenetlen színek formájában jelentkezhet.
  (A „fényesebb részek” napfényre vagy olyan mesterséges fényre vonatkoznak, amelyek sokkal fényesebbek a környezetüknél.)

A kép nem tiszta a kijelzőn, ha sötét helyiségben tekinti meg.

- Gyenge megvilágításnál a fényképezőgép a kép ideiglenes kivilágosításával kísérli meg javítani a képernyő láthatóságát. Ez a felvett kép minőségét nem befolyásolja.

A fotóalany szeme vörösnek látszik a felvételen.

- Állítsa a [Vörösszem cs.] beállítását a következőre: [Auto] vagy [Be]. [Részletek]

- Menjen közelebb az illető személyhez, és a vaku hatótávolságán belülről fényképezze le vakuval.

- Világítsa ki a szobát, és úgy fényképezze le a személyt.

- Retusálja a képet a [Retusál] [Vörösszem javítás] használatával a megtekintés menüben [Részletek], vagy javítsa ki a „PlayMemories Home” szoftver [Részletek] segítségével.

Pontok jelennek meg a képernyőn, és továbbra is láthatóak maradnak.

- Ez nem jelent hibás működést. A pontokat a fényképezőgép nem rögzíti.

Nem lehet egymás után több felvételt készíteni.

- Megtelt a belső memória vagy a memóriakártya. Törölje a felesleges képeket. [Részletek] [Részletek]

- Az akkumulátor energiaszintje alacsony. Helyezzen be egy feltöltött akkumulátort.

A fényképezőgép ugyanazt a képet többször rögzíti.

- Állítsa a [Folyamat. Felvétel Beállítások] beállítást a következőre: [Egyszeri Felvétel]. [Részletek]

- A [Jelenet felismerés] beállítása [Haladó]. [Részletek]

Vissza a tetejére